
P r aefatio. 


JLn  elaboranda  dissertatione  inaugurali  hanc  materiam  prae- 
cipue elegi,  tum  quod  cel  Beck,  Professor  duas  historias 
morborum,  quos  in  Clinico  chirurgico  Friburgensi  obser- 
vaverat, maxima  cum  benevolentia  mihi  communicavit,  tum 
eam  disquisitione  accuratiori  dignam  * habui.  Plerisque  in 
operibus  de  oculorum  morbis  haec  materia  et  brevibus 
verbis  tantum  et  locis  disjectis  memorata  est,  quare  com- 
positio omnium  factorum  huc  se  referentium  non  superflua 


esse  mihi  videbatur.  Scriptores,  qui  de  hac  re  egerunt, 

omnes  quibus  uti  in  mea  potestate  erat,  accurate  citavi. 

* 

Ut  vitiis  hic  obvenientibus  indulgeant,  rei  peritos  maxime 
peto. 

Friburgi  Brisigaviae,  MDCCCXXXIII. 


Auctor . 


De  Carie  orbitae. 


Introductio. 

5®"“’  ,Ui.  °rbitam  ,officere  solen‘>  ‘um  «b  vicinitatem  cerebri,  tum 

:r:;r™ sensuum  nowiissimi’  «■  «**  *+  maximi 

Z;LZ  , ,Ue  0bservati0,,em  diiigentiorem  et  studium  accu- 
ratius  recte  merentur. 

sucrnm7ibUS  7*7’  <,Uil>US  7 °SSa  obaoxia  sunt,  orbita  etiam 
r le.  P0. es  ’ un<*e  evenit,  ut  eam  inflammatione,  ejusque 
sequelts,  sicut,  carie,  necrosi,  variisque  intumescendis  interdum 
ctam  videamus.  In  frequentissimis  tamen  ossium  morbis  in- 
amma  io  abenda  est;  et  hinc  pleraeque  eorum  affectiones  morbosae 
gmem  trahunt  atque  sicuti  exitus  illius  morbi  adspici  possunt, 
sa  quidem,  cum  minori  vasorum  sanguiferorum  atque  nervorum 
p a,  indeque  deminuta  vitalitate  et  majori  duritie,  qua  noxiis  externis 
facilius  resistere  valent,  instructa  sunt,  rarius,  quam  partes  molles, 
inflammatione  arripiuntur;  sed  ob  eandem  causam  ossium  inflammatio 
bn  , orem  fac, t progressnm  et  curationi  majora  opponit  impedimenta. 
Q ae  quidem  inflammatio  eadem  ratione,  qua  in  mollibus  partibus 

e*  L •’  te™marl  r‘eSt!  attome”  frequentissime  observantur 
exitus,  qui  minuta  v,  vitali  se  excellunt,  caries  nempe  atque  necrosis. 
Uteique  morbus  ad  tollendam  ossium  vitalitatem  et  destruendam 

eorum  structuram  ita  contendit,  ut  necrosis  magnas  ossium  partes, 
toti  mortalitati  tradat,  caries  vero  eorum  texturam  tali  modo  alteret, 
cohaesionem  organicam  minuat  atque  depravet,  ut  sanies  ichorosa 
copiosa  excernatur.  Necrosis  ossa  compacta,  longa  imprimisque  ea 
adultorum  afficit;  a carie  vero  praecipue  ossa  spongiosa,  sanguine 
abundantia,  velut  ea  tarsi,  carpi,  corpora  vertebrarum  et  plerumque 
homines  juvenilis  aetatis  alfectantur. 

Caries  est  igitur  morbus  ossibus  proprius,  qui  eorum  vim  vitalem 
ita  alterare  nititur,  ut  substantiae  osseae  cohaesio  deminuta,  mollities, 
aspredo  et  secretio  saniei  malignae  exoriatur. 

Veteres  cariem  eundem  morbum  esse,  sicuti  necrosim,  quam 
cariem  siccam  nominabant,  arbitrabantur.  J.  L.  Petit  *)  utrumque 
morbum  majori  cum  distinctione  descripsit,  cariem  vero  pro  exitu 
exostoseos  habet. 

Al.  Moxro  primus  cariem  a necrosi  satis  distinxit,  dum  necrosim 
gangraenae,  cariem  autem  exulcerationi  partium  mollium  congruam 
esse,  observatione  compertus  est  et  sanationem  utrique  morbo  pro- 
priam atque  accomodatam  docuit.  Cujus  opinionem  secuti  sunt 
plerique  scriptores. 

Delpech  opinatur 1  2),  essentialem  ulcerum  naturam  in  amissione 
massae  organicae  constare,  quae  verisimiliter  absorbeatur,  primum 
vero  cariei  effectum  esse  mollitiem  ossium,  quorum  substantia  adhuc 
subsistat ; destructionem  ossium  cariosorum  esse  accidentem,  quae  raro 
intret  et  a causis  alienis  tantum  dependat.  Sed  mollities  ossium 
(osteomalacia)  intrare  potest,  carie  adhuc  absente. 

Wedemaier  3)  secretionem  puris  ichorosi,  resorptionem  et  mor- 
tificationem minimarum  ossium  particularum  tres  esse  conditiones 


1)  Traite  des  uialadies  des  os.  Paris  1759. 

2)  Pre'cis  elemcntairc  des  maladies  jrdputdes  chirurgicales.  Paris  1816.  Tome  III. 
pag.  299  - 301. 

3)  Rust’8  Magazin , Bd.  XXXII.  pag.  534. 


necessarias  ad  producendam  cariem,  attamen  resorptionem  ossis  a 
compressione  externa  ortam  sine  puris  secretione  et  ipsam  cariem 
esse  non  negat,  cui  opinioni  assentire  non  possum,  cum  hac  ex 
opinione  resorptionem  dentium  a dentione  secunda  dependentem 
etiam  cariem  nominari  necesse  esset.  Caries,  quae  primariam  sedem 
in  osse  ipso  tenet,  primaria , quae  vero  ab  adjacentis  alicujus  partis 
morbo  concitetur,  secundaria , quae  tandem  a morbo  aliquo  interno 
dependet,  symtomatica  vocari  solet. 

Omnes  noxiae,  quae  ossium  inflammationem  excitare  valent,  ad 
oriendam  cariem  conferre  possunt.  Causae  quidem  dividuntur  in 
externas  et  internas;  posteriores  etiam  causae  disponentes  nomi- 
nantur. Plerumque  utriusque  generis  causae  ad  producendum  hunc 
morbum  conferunt,  ubi  causa  externa  s.  occasionalis  efficit,  ut  causa 
interna  s.  dispositio  morbosa  efficaciam  suam  in  generanda  carie 
ostentare  incipiat. 

Ulceratio  ossis  vi  sola  naturae  medicatricis  ad  sanitatem  interdum 
reduci  potest,  praecipue  cum  extentio  morbi  minor  ac  superficialis, 
individuum  aegrotum  juvenili  aetate  et  corpore  valido  gaudens, 
affectio  igitur  localis,  nec  ab  aliqua  cachexia  vel  aliis  causis  diffi- 
culter removendis  dependens  inveniantur.  Tum  particulae  ossis 
destructae  et  mortificatae  per  aperturam  fistulae  externam  cum  pure 
aut  in  pulveris  forma  (exfoliatio  insensibilis)  aut  in  massis  majoribus 
(exfoliatio  sensibilis)  ejiciuntur ; interdum  autem  os  degeneratum 
qualitatem  et  structuram  sani  ossis  sine  exfoliatione  iterum  acquirit. 
In  utroque  casu  sinus  fistulosus  mundus  redditur,  sanies  ichorosa, 
serosa,  atro-fusca  se  vertit  in  pus  spissius,  flavum,  minus  foetidum ; 
e canalis  fundo  granulationes  excrescunt,  quae  os  denudatum  ob- 
tegunt, margines  fistulosi  canalis  sibi  approximant,  eumque  tandem 
penitus  claudunt,  quo  sensim  cicatrisatio  sequitur,  sicuti  etiam  in 
partium  mollium  ulceribus  sanandis  pedetentim  fieri  solet.  In  cafu 
infausto  caries  a causa  non  removenda  orta  in  dies  magis  magisque 

extenditur,  tum  effluvie  magnae  humorum  quantitatis,  tum  puris 
resorbtione  vires  aegrote  dilabuntur,  cui  febris  hectica  tandem  accedit 
cum  excretionibus  colliquativis,  quae  brevi  mortem  adducere  solent. 

Litteratura  de  carie  orbitae . 

Joannis  Heurnii  Ultrajectini  de  morbis  oculorum,  aurium,  nasi, 
dentium  et  oris  liber.  Baphelangii  1602  de  reliquis  oculorum  affec- 
tibus. Cap.  VII.  p.  460. 

Marci  Aurelii  Leverini  de  efficaci  medicina.  Francofurti  1672. 
Cap.  CXI.  pag.  270.  de  exustione  p.  20  — 30. 

J.  Jacobi  Mangeti  Bibliotheka  chirurgica.  Genevae  1721. 
Aegilops.  Tom.  I.  pag.  72.  de  fistula  lacrym.  Tom.  II.  p.  116. 

St.  Yves,  nouveau  traite  des  maladies  des  yeux.  Paris  1722  de 
1’Aegilops  Chapitre  II.  p.  59.  des  absces,  qui  se  forment  entre  le 
globe  d’Oeil  et  1’Orbite.  Chap.  XIX.  p.  138  — 141. 

Antoine  Maitre-Jan  , Traktate  von  den  Krankheiten  des  Auges. 
Niirnberg  1725,  von  der  Thranenfistel  p.  398  seq. 

Hermanni  Boerhaave,  de  morbis  oculorum.  Gottingae  1750, 
de  fistul.  lacrym.  p.  20  et  seq. 

Johann  Taylor,  kurzer  Auszug  von  242  Krankheiten,  welchen 

uber  die  Krankheiten  des  Augapfels  und  dessen  nahe  liegenden 
Theile  p.  6. 

J.  L.  Petit,  Traite  des  maladies  des  os.  Paris  1759  Tom.  II. 
p.  325. 

L.  T.  Deshais  Gendron , traite  des  maladies  des  yeux.  Paris 
1770  Chapitre  XXV.  p.  305  — 326. 

Johann  Janin,  Abhandlungen  und  Beobachtungen  uber  das 
Auge  und  dessen  Krankheiten.  Aus  dem  Franzosischen  iibersetzt. 
Berlin  1776,  I.  Beob.  p.  271  —275.  II.  Beob.  p.  275  — 279. 


9 

D es criptio  morbi . 

Qualiscunque  causa  cariem  excitaverit,  inflammationis  vel  orbitae, 
vel  alicujus  organi  in  ea  siti,  vel  tandem  alicujus  partis  ei  adjacentis 
symtomata  cariei  orienti  anteeunt.  Inflammatio  aut  acutum  aut  vero 
plerumque  chronicum  decursum  facit.  In  priori  casu  signa  vche- 
mentissimae  inflammationis,  quae  mox  in  suppurationem  transit, 
animadvertuntur.  Inquietudo  magna,  deliria,  et  febris  suppuratoria 
cum  horripilationibus  reiteratis  aegrotum  invadunt,  dolor  e pungente 
in  prementem,  et  rubor  palpebrarum  in  profundiorem  mutatur,  tumor 
inter  oculum  et  orbitam  atque  oedema  palpebrarum  se  formant;  pro 
situ  abseessus  incipientis  bulbus  a loco  suo  movetur  aut  antrorsum 
aut  ad  aliquod  marginis  orbitalis  latus  se  vertens;  tandem  in  medio 
tumoris  elevati  puncta  albida  apparent  et  pressio  in  tumorem  digito 
exploranti  fluctuationem  indicat;  si  vero  abscessus  in  profundiore 
orbitae  parte  formatur,  tum  reiterata  pressione  in  bulbum  conspicua 
fit  fluctuatio,  dum  pus  palpebras  magis  propellit.  Quo  in  casu  si 
abscessum  aperire  negligitur,  timendum  est,  ne  bulbus  ab  ulceratione 
atque  atrophia  infectus  penitus  destruatur,  vel  abscessus  ossibus 
perruptis  in  cranii  cavum  se  immittat.  Si  caries  ab  inflammatione 
chronica  oriatur,  tum  dolor  in  aliqua  orbitae  parte  fixus  per  longius 
tempus  aegrotum  vexat,  donec  tandem  prope  marginem  orbitalem 

tumor  lividus,  mollis,  bulbum  dislocans  apparet,  visus  diminuitur,  et 
digito  in  tumorem  premente  fluctuatio  animadverti  potest.  Suppu- 
ratione magnam  orbitae  partem  occupante,  plures  aperturae,  e quibus 
sanies  evacuetur,  in  oculi  circuitu  formari  possunt.  Interdum  vero 
canalis  fistulosus  extrorsum  se  non  aperit,  sed  abscessus  aut  per 
laminam  papyraceam  ossis  ethmoidalis  in  canalem  nasalem,  aut  per 
basim  orbitae  in  antrum  Highmori  viam  sibi  pandit  et  pus  e naribus 
in  apertum  venire  potest;  et,  ut  supra  dixi,  abscessus  aut  tegmentum 
orbitae,  aut  ossis  phoenoidalis  partem  perrumpens,  in  cranii  cavum 
interdum  penetrat.  E contrario  autem  caries  orbitae  a morbo  alicujus 
cavi  supra  dicti  ortum  ducit,  et  abscessus  in  alio  vicino  cavo  for- 
matus, per  orbitam  viam  sibi  aperit.  Aperto  abscessu  pureque 
emmisso,  collabitur  tumor  doloresque  minuuntur.  Si  proinde  per 
aliquot  dies  saniei  ichorosae,  atrofuscae,  foetidae,  lintea  carpta  com- 
pressaque  colore  nigro  induentis  copia  major,  quam  pro  ulceris  mag- 
nitudine effundatur,  ulcus  fistulae  formam  induat,  e cujus  fundo 
excrescentiae  carnosae,  fungosae,  sensibiles,  rubicundae  et  sanguino- 
lentae excrescant,  si  demum  specillum  argenteum  in  canalem  demissum 
os  denudatum,  asperum,  molle  atque  corrosum  indicet,  specillumque 
nigro  calore  tingatur;  tum  cariem  adesse;  nullum  est  dubium. 

Exitus  atque  sequelae.  Sub  conditionibus  faustis,  si  nempe 
caries  minus  extensa  et  superficialis,  a causa  removenda  orta  est;  tum 
sanatio  quidem  lenta  cum  iisdem  phaenomenis  procedit,  quae  supra 
in  introductione  memoravi.  Fistula  palpebram  penetrante,  margines 
ejus  cutanei  ad  canalis  fundum  attracti  cum  tela  cellulosa  subjacente 
intime  concrescunt,  quo  palpebrarum  tarsi  a bulbo  removentur, 
- ectropium  aut  lagophthalmus , aut  denique  utrumque  malum  remanet. 
Unde  ophthalmia  chronica,  soepius  revertens,  lippitudo  et  stillicidium 
lacrymarum  tristes  sunt  sequelae,  quae  aegrotum  per  longum  mole- 
stare solent.  Quando  os  unquis  sedes  est  morbi,  canalis  lacry malis 
osseus  concrescere  atque  obliterare  potest,  quo  aditus  lacrymarum  in 

canalem  nasalem  inferiorem  omnino  impeditur,  quare  fistula  sacci 
lacrymalis  oriatur  necesse  est.  Cujus  sanatio  in  sola  operatione 
consistit.  Praeterea  cum  glandula  lacrymalis  ulceratione  ab  osse 
frontis  progrediente  devastaretur,  molesta  oculi  siccitas,  Xerophthalmus 
s.  Xeroma  dicta,  intraret.  Amaurosis,  atrophia  bulbi  et  destructio 
ejus  totalis  a carie  partis  interioris  orbitae  saepius  sequitur,  sicuti 
evacuatio  abscessus  in  cranii  cavum  mortem  sub  phaenomenis  apo- 
plecticis  adducere  solet.  Denique  morbo  in  dies  magis  magisque 
progrediente,  ossa  circumjacentia  in  eundem  processum  morbosum 
introducuntur,  donec  vires  aegroti  delapsae  ac  febris  hectica  accedens 
exitum  lethalem  adducant. 

Aetiologia. 

Causae  cariem-  orbitae  efficientes  in  universum  fere  eaedem 
sunt,  quae  eundem  morbum  in  aliis  ossibus  gignere  solent;  paucae 
tamen  propriae  hanc  corporis  partem  praecipue  attingunt.  Ossium 
hanc  cavitatem  componentium  substantia  compacta  et  situs  profundior, 
quam  obrem  externis  influxibus  non  tam  obnoxia  sunt,  efficiunt,  ut 
primaria  carie  rarius  afficiantur,  sed  organorum  affinium  ad  morbos 
inflammatorios  proclivitas  magna  cariem,  quae  dicitur  secundaria, 
saepius  revocat. 

Causae  dividuntur  in  locales  et  generales.  Ad  posteriores  spec- 
tant quidam  morbi  interni,  qui  dispositionem  ad  morbum  illum  pro- 
ducendum gignere  solent ; causa  localis  mutationem  morbosam  in 
ipsa  proxima  parte  excitat,  in  quam  ejus  vis  conversa  est.  Si 
causae  utriusque  generis  vim  suam  adhibent,  eo  facilius  caries  pro- 
duci potest. 

Ad  causas  locales  pertinent  laesiones  orbitae  cujuscunque  generis 
sive  a secantibus,  sive  a pungentibus  instrumentis,  sive  ab  armis 
sclopetariis  illatae,  commotiones,  contusiones,  quae  usque  ad  os 
penetrantes  vi  sola  irritationem  et  inflammationem  efficere  valent. 

Caustica,  quae  ratione  chemica  agunt,  et  os  tantopere  infestant,  ut 
inflammatio , indeque  suppuratio  excitetur.  Huc  pertinent  acida 
mineralia  etc.  Mutatio  repentina  frigoris  atque  caloris,  quam  in- 
flammatio in  periorbita  orbitaque  sequatur. 

Secundaria  caries  orbitae  ab  organis  affinibus  concitari  potest. 
Huc  spectant  inflammationes  omnium  organorum  in  orbita  sitorum, 
sicuti  dacryadenitis,  dacryocystitis , periorbititis , inflammatio  telae 
cellulosae  orbitae  et  musculorum  oculi  vehemens;  aegylops,  quae 
usque  ad  os  unguis  et  frontalis  ulcerationem  suam  transfert;  ulcera 
herpetica,  caroinomatosa,  variolosa,  scarlatinosa  et  morbillosa  usque 
ad  orbitam  se  extendere  possunt;  tum  etiam  tumores  cystici,  sar- 
comata, steatomata,  lipomata,  polypi,  exostoses,  fungus  medullaris 
aut  compressione  aut  ipso  statu  inflaimnatoris  cariem  interdum  pro- 
ducunt. Tales  tumores  aut  e ductu  nasali,  aut  ex  antro  Highmori, 
aut  e sinu  frontali  et  sphoenoidali,  aut  ex  ipso  cranii  cavo  excrescentes 
contra  aliquam  orbitae  parietem  premunt,  cariosumque  reddunt.  Si 
compressio  lenta  sensimque  efficitur,  tum  resorbtio  substantiae  osseae 
sine  ulla  puris  excretione,  sin  autem  tumor  magna  cum  rapiditate 
crescens  compressionem  repentinam  ac  vehementem  in  laminam  osseam 
exserit,  tum  saepe  inflammatio  atque  caries  exoriri  solent  *). 

Abscessus  in  cavis  vicinis  formati,  praesertim  in  cavo  cranii  et 
antro  Highmori,  interdum  orbitam  corrodunt,  et  extrorsum  se  aperiunt. 

Ad  morbos  universales,  qui  dispositionem  ad  cariem  augent, 
praecipue  ii  spectant,  qui  in  systemate  lymphatico  et  glanduloso,  in 
vasis  capillaribus  aut  in  membranis  resident.  Hinc  repetenda  est 
magna  in  cariem  dispositio  in  hominibus  lue  syphilitica,  scrophulosi, 
arthritide , rheumatismo  et  scorbuto  affectis.  Hae  cachexiae  in  organis, 
quibus  insident,  inflammationem  et  ulcerationem  producunt,  quae  aut 
primo  ossa  affectant,  aut  a partibus  mollibus  ad  ea  progrediuntur. 


1)  Mackenzie  1.  c.  p 59. 

Scropfa ulosis  praecipue  in  antro  Highmori  aut  in  sacco  lacry- 
mali  sedem  suam  collocat , a quibus  organis  ulceratio  ad  ossa 
maxillaria,  ethmoidalia,  aut  ad  os  ungnis  et  frontale  propagatur. 
Syphilis  praecipue  membranam  mucosam  nasi  palatique  afficit,  et 
hinc  usque  ad  orbitam  devastationes  suas  extendit.  Periorbita,  ossa 
orbitalia,  musculiqne  oculomotorii  interdum  inflammatione  rheumatica 
aut  arthritica  corripiuntur,  quae  in  suppurationem  non  raro  transit. 
Ulcera  scorbutica  inveniuntur  in  maxilla  superiore,  a qua  etiam 
ossibus  orbitae  se  communicare  posse  non  dubito. 

Diagnosis.  Quamdiu  apertura  ulceris  externa  explorationem 
ossis  specilli  ope  non  concedit,  de  existentia  cariei  persuasi  non 
sumus,  cum,  abscessu  adhuc  recondito  osseque  obtecto,  nec  ullum 
phaenomenon  certum  habeamus,  quod  nobis  cariem  praesentem  in- 
dicare possit.  Tum  demum  si  abscessus  aut  fistula  se  aperiunt,  de 
rei  natura  e signis  supra  dictis  certiores  fimus.  E situ  aperturae 
canalis  fistulosi  externae,  ex  exploratione  cum  specillo  et  copia  saniei 
emissae  sedem  et  extensitatem  morbi  cognoscimus,  sicuti  e causa 
efficiente  externa,  e signis  lui  syphiliticae,  rheumatismo,  arthritidi 
ac  scorbuto  propriis  de  cariei  natura  speciali  nos  certiores  reddimus. 

Influxus  noxii  praecedentes,  et  signa  prioris  morbi  praesentis 
nobis  facultatem  praestabunt,  differentiae  constituendae,  num  caries 
primaria  sit,  an  secundaria. 

Intumescendae  varii  generis  in  orbita  formatae  a carie  facile 
distinguuntur,  si  os  denudatum  explorationem  nobis  concedat.  Affec- 
tiones cerebri,  ut,  dolor  capitis  vehemens,  delirium  mussitans,  signa 
suppurationis  incipientis,  somnolentia  atque  stupor  nobis  verisimili- 
tudinem de  abscessu  in  cranio  formato  praebent;  certiores  reddimur 
cranio  aut  trepanatione,  aut  sectione  cadaveris  aperto. 

Prognosis.  Morbus  ossibus  haerens  cum  eorum  devastatione 
conjunctus,  et  tam  lentum  decursum  faciens  jucundum  eventum 
sperare  plerumque  non  licet,  inprimis  cum  in  partibus  cerebro 

oculoque  vicinis  sedem  collocare  coepit.  Raro  natura  sola  cariem 
orbitae  ad  sanationem  reducere  valet,  idque  artis  ope  tunc  efficit, 
si  malum  apud  juvenes,  aut  homines  validos  incedit,  si,  a causis 
externis  nec  a morbo  interno  non  removendo  dependens,  magnam 
extensitatem  non  adhuc  acquisivit. 

Quo  plurium  annorum,  quo  debilius  individuum  et  morbis  aliis 
affectum,  quo  majus  spatium  est,  quod  morbus  occupavit,  eo  pejorem 
prognosin  praedicare  coacti  sumus.  Caries  margini  orbitali  insidens 
feliciorem  eventum  plerumque  habet,  quam  qui  in  posteriore  orbitae 
parte  se  gignit,  cum  priore  casu  remedia  facilius  applicanda  sunt, 
in  posteriore  vero  ob  vicinitatem  cerebri  oculique  vita  in  periculo 
versatur,  et  oculus  'aut  nervus  opticus  devastationi  magis  expositi 
sunt;  caries  interni  et  majoris  anguli,  magis  timenda  est,  quam  ea 
externi  anguli,  cum  in  primo  casu  canalis  lacrymalis  osseus  obliterare 
potest.  Si  caries  a tumoribus  alienis  originem  trahit,  observandum 
est,  an  tumores  exstirpari  possint ; quod  si  fieri  nequit,  caries  sananda 
non  erit.  Si  sanies  in  sinum  nasalem  aut  antrum  Highmori  imittitur 
deficiente  apertura  ulceris  externa,  tum  morbus  maximas  noxias  jam 
intulerit,  antequam  remidia  accomodata  adhibere  pares  sumus.  Morbus 
per  longum  tempus  perseverans  et  magis  magisque  se  extendens, 
praeterea  a morbo  interno  insanabili  sicuti  syphili  inveterata  aut 
scrophulosi  universali  aliave  cachexia  maligna  dependens,  inprimis 
cum  jam  febris  hectica  accesserit,  plerumque  morte  terminabitur. 
Cum  cachexia  vero  removenda  est,  etiam  malum  locale  deprimen- 
dum erit. 

Curatio.  Cura  in  localem  et  generalem  s.  internam  dividatur 
oportet.  Topicorum  remediorum  applicatio  sufficit,  si  caries  a causa 
locali  orta,  nec  chaxiam  universalem,  nec  phthisim  in  commeatu 
habeat.  Postqnam  abscessus  formatus  atque  fluctuatio  obscura  distin- 
guitur, tum  lanceola  secundum  musculi  orbicularis  fibras  aperiri 
necesse  est,  aut  ubi  abscessus  sua  sponte  jam  apertus  est,  tum 

dilatetur  apertura  externa,  ut  pus  facile  effluere  possit.  Ad  aerem 
influxusque  omnes  irritantes  externos  ab  osse  carioso  retinendos, 
apertura  canalis  fistulosi  carptis  linteis  obtegenda  erit. 

Ut  in  osse  morboso  alterationem  efficiamus,  et  vitalitatem  eri- 
gamus, injectiones  aromaticae  aut  fomentationes  leviter  irritantes 
tepidae  applicandae  sunt,  quae  per  diem  pluries  reiterentur.  In 
canalem  fistulosum  turundae  cum  unquento  aliquo  balsamico,  ut 
unquento  digestivo  imponantur.  Beer  *) , Benedict 1  2)  et  alii  appli- 
cationem localem  gummi  asae  foetidae,  Myrrhae  et  Therebintinae , 
quae  aut  in  liquoris  forma  injiciantur,  aut  qua  unquenta  turundis 
illita  in  canalem  fistulosum  imponantur,  imprimis  commendant. 
Weller  3)  infusum  herbae  Rutae  cum  Laudano  liqu.  Syd.  canali 
fistuloso  injicit  imponitque  turundam  mixtione  e tinctura  asae  foe- 
tidae et  liquamine  Myrrhae  constante  tinctam. 

Mackeiyzie  4)  lapidem  infernalem  pro  remedio  optimo  habet, 
eumque  aut  in  solutione  aut  in  substantia  ossi  morboso  applicat,  ut 
partes  cariosae  exfolientur.  Praeterea  turundas  oleo  amygdalarum 
sive  unquento  digestivo  illitas  canali  fistuloso  intrudit,  ut  os  cariosum 
attingant.  Particulae  majores  exfoliatae  aut  dilatatione  canalis  fistu- 
losi aut  forcipe  removeantur  oportet.  Excrescentiae  fungosae,  quae 
sanationi  maxime  obstant,  causticis  vel  cultro  auferri  possunt. 

Carie  magnam  orbitae  partem  occupante , nec  ullo  alio  remedio 
juvante,  viribus  aegroti  in  dies  magis  dilabentibus,  bulbo  visu  desti- 
tuto atrophiaque  jam  affecto,  exstirpatio  bulbi  commendata  est,  ut 
sanies  liberius  effluere,  remedia  loco  morboso  immediate  applicari 
possint,  nec  oculi  nervi  bulbo  propulso  valde  tendantur.  Juncken  5) 

1)  1.  c.  I.  Bd.  p.  375. 

2)  l.  c.  T.  I.  p.  291  — 295. 

3)  L c.  p.  59. 

4)  1.  c.  p.  38. 

5)  1.  c.  p.  879. 

exstirpationem  inutilem  esse  censet,  cum  caries  plerumque  sit  sym- 
toma  alicujus  morbi  interni,  qui  curam  propriam  exposcat,  et  vires 
aegroti  diminutae  hanc  operationem  plerumque  non  admittant.  Quod 
quidem  de  omnibus  casibus  qui  huc  pertinent,  edici  non  potest. 

Multa  adhuc  sunt  remedia  ab  autoribus  in  hoc  morbo  commen- 
data. Medici  Gallici,  ut  Boyer,  Delpech  aliique,  solutiones  alcalinas, 
salinas,  martiales  ferrumque  candens  magnopere  laudant;  alii,  ut 
Ritterich  j)  injectionibus  et  decoctis  corticis  Chinae,  Quercus, 
Hippocastani  cum  Myrrha,  alii  ex  essentia  Myrrhae,  Mastiches, 
Euphorbii  etc.  utuntur.  Multi  ferro  candenti  et  causticis  poten- 
tialibus  maximum  usum  adscribunt.  Cei.  Chelius 1  2)  omnium  cau- 
sticorum utilitatem  negat,  et  usum  ferri  candentis  contra  cariem 
fungosam  tantum  concedit.  Utilitatem  asae  foetidae,  acidi  phosphorici, 
rubiae  tinctorum,  Pheleandrii  aquatici  aliorumque  remediorum  com- 
mendatorum experientia  non  probatam  esse  idem  affirmat.  Contra 
cariem  orbitae  quidem  ferri  candentis  applicatio  ob  ossium  tenui- 
tatem et  vim  caloris  in  cerebrum  propagantis  non  admittenda  est. 

In  universum  vero  ferrum  candens,  opinione  cel.  Beckii,  non 
est  repudiandum,  cum  cariem  in  necrosim  transmutari  saepius  necesse 
sit,  et  idem  cariem  calcanei  ferri  candentis  ope  ad  perfectam  sana- 
tionem adduxerit. 

Cura  interna  duplice  modo  institui  potest;  nam  aut  causam 
disponentem  removere,  aut  vires  corporis  diminutas  sustentare  tendit. 
Prima  pro  morbi  diversitate  varia  est,  et  sic  morbo  scrophuloso, 
syphilitico,  arthritico  etc.  remedia  cuique  morbo  respondentia,  quae 
in  malis  hujuscemodi  utilia  reperta  sunt,  opponimus.  Quibus  remediis 
adhibendis  constitutionem  aegroti,  aetatem,  sexum  aliasque  conditiones 
huc  se  referentes  accurate  nobiscum  revolvimus.  Internorum  reme- 
diorum usu  curatio  topica  cuicunque  morbi  speciei  accomodetur 

1)  1.  c.  p.  35. 

2)  Handbuch  der  Chirurgie,  I.  Bd.  II.  Abtli.  C.  v.  Knochenfrafs. 

oportet.  Ad  sustentandas  corporis  vires  remedia  roborantia,  tonica, 
tonicoaromatica  sicuti  Cortex  Chinae,  radix  calami  etc.  cum  acidis 
dulcibus  conjuncta,  et  diaeta  roborans  usui  sunt.  Multi  medici  usum 
internum  asae  foetidae,  gummi  Myrrhae,  aliorumque  gummiresino- 
sorum,  acidi  phosphorici,  radicis  rubiae  tinctorum  etc.  imprimis 
contra  cariem  gloriantur.  Et  observatione  et  experimentis  multorum 
medicorum  excellentium  efficientia  praestans  aliquorum  remediorum 
in  systema  ossium  agentium  constituta  est. 

Obs  ervatio  prima. 

F.  A.  viginti  duos  annos  natus,  Calendis  Maji  1832.  Clinicum 
chirurgicum  Friburgense  intravit.  Hic  signa  mali  scrophulosi  inve- 
terati prae  se  tulit;  nam  collo  insidebant  cicatrices  a prioribus  ulce- 
ribus scrophulosis  ortae,  et  in  dextro  colli  latere  adhuc  ulceratio 
scrophulosa  cum  glandularnm  intumescentia  aderat.  Functio  pri- 
marum viarum  intacta,  et  functiones  vitae  animalis  etiam  statum 
normalem  indicabant;  contra  vero,  tum  cutis  sicca  et  squamosa, 
processus  ulcerativus  cum  malo  regioni  orbitae  insidente,  tum  habitus 
universalis  nutritionem  impeditam  indeque  reproductionem  deminutam 
manifestabant. 

In  margine  orbitali  dextro  sita  erat  intumescentia,  secundum 
hunc  marginem  se  extendens,  quae  causa  erat,  quod  aegrotus  in 
hoc  Clinico  auxilium  peteret.  Tumor  supra  partium  mollium  limites 
se  non  extendebat,  ita,  ut  palpebra  superior  inferiorem  partem  intu- 
mescentiae  formaret  nec  limites  ejus  circumscriptas  indicaret;  undique 
vehementer  rubicundus,  calidus,  dolorosus  et  manu  tangente  valde 
sensibilis.  Hujus  in  medio  elevato  apertura  parva  saniem  serosam 
et  malignam,  circuitu  intumescentiae  non  se  minuente,  effundebat. 
Bulbus  antrorsum  detrusus,  quo  ejus  et  palpebrae  superioris  motus 
partim  impediebatur.  Conjunctiva  bulbi  ruborem  atque  intumescentiam 


20 


manifestabat,  et  conjunctiva  palpebrae  superioris  protrusa  erat,  sar- 
comatis formam  ostendens. 

Caeterae  partes  oculum  constituentes  penitus  normali  in  statu 
fuerunt.  Iris  secundum  varium  lucis  incidentis  gradum  celeriter  se 
movebat,  visu  nec  aliquo  modo  debilitato.  Aegrotus  de  dolore  con- 
stante orbitam  et  regionem  temporalem  occupante,  valde  quidem 
tolerabili,  nec  tamen  de  dolore  capitis  aut  vertigine  conquerebatur. 
Functiones  cerebri  normalem  statum  manifestabant.  Tumori,  ante 
tres  menses  formato,  vagi  dolores  regionem  oculo  adjacentem  orbi- 
tamque occupantes,  tamen  non  valde  vehementes,  per  plures  hebdo- 
mades anteibant.  Breve  adhuc  delapsum  est  tempus,  ex  quo  tensio, 
rubor,  et  denique  in  ejus  apice  apertura  fistulosa  se  formabant. 
Puris  effluvium  intumescentiam  non  minuerat.  Dolores  per  totum 
caput  se  extendentes,  perturbatio  sensuum,  memoriae,  visque  judi- 
candi, vomitus  etc.  aegrotum  non  vexabant;  quare  munus  suum 
quotidianum  administrare  potuit.  Interdum  a frigore  eum  soepius 
invadente  lecto  tenebatur.  Aegrotus  lue  syphilitica,  ut  dicebat,  aut 
alio  morbo  praeter  scrophulosim,  qua  ab  ineunte  aetate  laborabat, 
nunquam  affectus.  Primo,  quo  tumor  in  adspectum  venit,  (nam 
antea  auxilium  medicum  petebatur)  hirudines,  aliquoties  applicatae, 
aegritudinis  levamen  non  praebuerunt.  Serius  cataplasmata  applica- 
bantur. Tandem  aegrotus,  de  perseverantia  ac  incremento  aegri- 
tudinis suae  anxius,  eo  redactus  est,  ut  in  Clinico  chirurgico 
Friburgensi  auxilium  postularet. 

Signa  supra  memorata,  mali  causa,  duratio  longa  et  incrementum 
ejus  perseverans  suppurationem  orbitae  cum  carie  conjunctam  indi- 
cabant. Bulbus  impressioni  non  cedit,  quo  evenit,  ut  esset  cen- 
sendum, non  a pure  solo,  sed  etiam  a partibus  tumefactis  in  orbita 
sitis  exophthalmum  dependere.  Specillum  ob  aperturam  nimis  an- 
gustam et  fistulae  curvaturam  vix  introduci  poterat,  quare  locum 
cariosum  non  attingebat.  Cum  abscessus  per  aperturam  minus  dila- 

tatam  evacuari  non  posset,  sed  pus  tantum,  quod  cavum  impletum 
non  valeret  recipere,  efflueret,  dilatationem  aperturae  prae  omnibus 
efficiendam  esse  arbitrabamur,  ut  destructiones,  quae  puris  congesti 
copia  commoveri  possent,  impedirentur.  Incisio,  maximo  in  diametro 
secundum  marginem  orbitalem  superiorem  facta,  duas  partes  de  tribus 
abscessus  integumentorum  dividebat,  e quo  magna  copia  saniei  ma- 
lignae ac  foetidae  se  evacuavit.  Bulbus  in  orbitam  non  recessit, 
Specillum  aperturae  immissum  partem  orbitalem  ossis  frontis  magno 
in  circuitu  denudatam  et  asperam  detexit.  Quamquam  specillum  in 
profundiorem  orbitae  partem  induci  posset,  tamen  foramen  destruc- 
tione ossis  formatum  detegi  non  potuit,  nec  tam  profunde  immitti 
potuit  specillum,  ut  ejus  introitus  in  cranii  cavum  probabilis  esse 
videretur. 

Cura  medicamentis  internis  scrophulosim , et  remediis  topicis 
cariem  amovere  tantum  tendebat,  quamvis  statim  prognosis  infausta 
constituenda  erat.  Solutio  Jodinae  Kalinae  aquosa  methodo  Lougolii 
praebetur;  tumori  lintea  quatrupliciter  compressa  decocto  seminum 
Lini,  cui  aliquid  de  Jodinae  solutione  pro  individui  sensibilitate 
admixtum  erat,  tincta  imponuntur.  Cum  derivatio  utilis  videretur, 
cortex  Mezerei  ad  quodque  bracchium  applicabatur.  Cibus  in  parva 
portione  carnis  tostae,  jure  et  pane  albo  constabat;  hora  meridiana 
poculum  vini  plenum  bibebat,  in  intervallibus  decoctum  rad.  Sassa- 
parillae.  Aegrotus  per  maximam  diei  partem  extra  lectum  moratus 
est.  Appetitus  somnusque  persistebant;  dolores  non  vehementes. 
Continuo  magna  puris  copia  effluxit,  ita,  ut  cavum  pus  secernens 
magnae  circumferentiae  esse  videretur.  Paucis  diebus  postquam 
abscessus  apertus  est,  excrescentia  fungosa,  parva,  insensibilis, 
sanguinem  facile  emittens,  sicuti  in  ulceribus  cariosis  fieri  solet, 
apparuit.  Hoc ' in  statu  manebat  aegrotus  usque  ad  tertium  ante 
Nonas  Junii,  quo  die  cephalaea  vehemens,  appetitus  depravatus, 
nausea,  vomitus,  obstructio,  cutis  sicca  calidaque,  imprimis  calor 


22 


capitis  apparuerant;  aecesserunt  insomnia  pulsusque  frequens.  Calori 
horripilatio  anteibat,  quae  nunc  quotidie  recurrit,  tempore  tamen 
incerto. 

E.  symtomatibus  memoratis  irritationem  cerebri  adesse  con- 
clusum est,  et  eo  minus  in  dubio  erat,  quin  exulceratio  majorem 
extensionem  acquisiverit,  cum  etiam  orbitae  malum  augeretur.  Bulbus 
magis  praeeminens,  intumescentia  ejus  conjunctivae  palbebraeque 
aucta,  granulatio,  quae  e vulnere  ecrevit,  magis  luxurians,  tumor 
majore  ambitu,  sanies  sanguinolenta  ac  foetida.  Attamen  deerant 
perturbationes  et  sensuum  et  functionum  intellectualium.  Hirudinum 
applicatio  ad  caput,  balnea  pedum,  salina  laxantia  et  regimen  anti- 
phlogisticum  adhibebantur.  Loco  morboso  lintea  compressa  decocto 
capitum  papaveris  tepido  udata  imponebantur. 

Hic  aegritudinis  universalis  status  intra  decem  dies  tantopere 
se  minuit,  ut  aeger  in  eundem  statum  recederet,  in  quo  se  habuit, 
cum  in  nosocomium  intraret.  Malum  locale  vero  non  minuebatur. 
A medio  mensis  Julii  affectiones  febricosae  cum  cephalalgia,  vomitu 
et  ciborum  fastidio  conjunctae,  soepius  invaserunt,  quae  tamen  mox 
evanescebant,  usu  remediorum  derivantium.  Vires  deminutae  et  corpus 
ejus  macilentum  fiebant.  In  dies  increscebat  malum  locale,  cum 
bulbus  magis  ejectus , tumor  major  et  effluvium  saniei  uberius 
apparerent. 

Initio  mensis  Augusti  dolor  orbitae  vehemens  usque  interiorem 
cranii  partem,  ut  aegrotus  ajebat,  progrediebatur,  qui  ex  hoc  non 
amplius  quiescebat.  Noctes  insomnes,  ciborum  fastidium  cum  tractus 
intestinalis  languore  aegrotum  vexabant.  Et  nunc  etiam  visus  penitus 
sanus  fuit  in  oculo  morboso.  Aegrotus,  qui  usque  ad  hoc  momentum 
per  totum  diem  extra  lectum  moratus  erat,  nunc  per  aliquam  diei 
partem  lecto  tenebatur.  Usus  Jodinae,  quae  per  mensem  adhibebatur, 
morbo  sanando  tum  universali  tum  locali  nihil  profuerat.  Serius 
ferrum  carbonicum  interne  sumebatur,  topice  adhibebantur  fornen- 

tationes  e decocto  capitum  papaveris.  Cum  vero  affectiones  cerebri 
irritationis  soepius  recurrerent,  usus  ferri  relictus  est,  et  ejus  loco 
aegrotus  sumebat  extractum  Chinae  frigide  paratum , cujus  usus 
soepius  adhibendis  remediis  tractum  intestinalem  leniter  irritantibus 
interruptus  est. 

A medio  mensis  Augusti  aegrotus  nullam  voluntatem  exhibuit, 
lectum  relinquendi.  Doloribus  capitis  orbitaeque  magis  magisque 
increscentibus,  statui  febrili  continuo  cum  incremento  tumoris  fungi- 
que e aperturae  fundo  prodeuntis , coecitas  hujus  oculi  accessit. 
Pupilla  dilatatior,  cornea  opaca  fuit.  Inter  ejus  lamellas  exorta  est 
suppuratio,  dum  exophthalmus  et  membranarum  oculi  intumescentia 
se  augebant. 

Sexto  Calendas  Septembris,  cum  inter  corneae  lamellas  pus 
congestum,  membranae  oculi  valde  tumefactae,  et  bulbus  antrorsum 
ita  propulsus  erat,  ut  dehinc  effluvium  saniei  impediretur;  exstir- 
patio oculi  a cel.  Beck  efficiebatur.  Commissura  externa  incisa, 
bulbus  cum  fili  lintei  ansa  fixus,  et  maxima  cum  celeritate  amotus 
est  *).  Haemorrhagia  fungp  quercino  in  orbitam  immisso  facile 
sistebat.  Inter  et  post  operationem  nihil  symtomatis  periculosi 
apparuit.  Oculo,  qui  praeter  inflammationem  et  intumescentiam 
nihil  alieni  adhibebat,  remoto,  caries  orbitae  in  adspectum  eviden- 
tissimum  venit,  et  foramen  in  ossis  frontis  parte  orbitali  destructione 
parietis  ossei  formatum  et  intumescentia  telae  partem  orbitae  poste- 
riorem implentis  penitus  perspici  potuit.  Aegrotus  operatione  levatum 
se  sentiebat,  doloribus  tamen,  sed  in  mitiori  gradu,  perseverantibus 
pureque  magna  in  quantitate  effluente;  semper  tamen  febricitavit, 
vires  dilabebantur , et  marasmus  increscebat  Decimo  sexto  ante 
Calendas  Octobris  cutem  corqusque  totum  anaesthesis  perfecta  invasit, 
quae  postea  tamen  evanuit.  Ejus  loco  sopor  deliriaque  praeter- 


1)  Beck,  Ilandbuch  der  Augenheilkunde,  p.  377. 

euntia  intrabant,  facile  tamen  expergefieri  potuit  aegrotus.  Hic,  in 
latere  morboso  semper  jacens,  marasmi  affectibus  occubuit  quarto 
ante  Calendas  Octobris,  convulsionibus  paralysique  deficientibus. 

Quae  necroscopia  memoratu  digna  obtulit,  sequentia  sunt: 

Macies  magna,  in  collo  et  pluribus  corporis  partibus  cicatrices 
a prioribus  glandularum  abscessibus  productae.  Contenta  cavi  thoracici 
et  abdominalis  nihil  anomali  offerebant,  glandulae  mesentericae  valde 
tumefactae  erant.  Orbita  praeter  partem  superiorem  granulationibus 
sanis  solidisque  impleta  apparuit;  conjunctivae  pars,  quae  operatione 
conservari  potuit,  supra  granulationes  ducta  eas  partim  obtexit,  ita, 
ut  orbita,  palbebris  in  eam  collapsis,  angusta  esset  adspicienda. 
Yulnus  exstirpatione  bulbi  productum  sanatum  habendum  est.  In 
palpebrae  superioris  medio  infra  marginem  orbitalem  superiorem 
foramen  quinque  lineas  longum  transversale  adest,  e cujus  fundo 
parva  excrescentia  carnosa  excrescit,  et  per  quod  specillum  facile 
itroduci  potest.  Cujus  foraminis  pars  superior  aspredinem  et  magnam 
aperturam  animadverti  concedit,  per  quam  in  cranii  cavum  facile 
introire  valemus. 

Cranio  aperto,  dura  mater  sanguine  impleta,  aqua  inter  eam 
atque  arachnoideam,  cerebrum  emollitum  inveniebantur.  In  cerebri 
ventriculis  aliquid  seri  adfuit.  Ad  lobum  cerebri  anteriorem  de- 
structio partialis,  suppuratio  et  puris  congestio  in  adspectum  venerunt, 
attamen  abscessus  cerebri  membrana  circumscriptus  non  detegi  potuit. 
Haec  puris  congestio  respondebat  aperturae  in  parte  durae  matris, 
quae  parti  orbitali  ossis  frontis  incumbit.  Quae  apertura,  in  degene- 
ratione durae  matris  fungosa  sita,  infundibuliformis  apparuit.  Facile 
perspici  potest,  degenerationem  durae  matris  fungosam  ab  externo 
ad  internum  progressam  esse,  cum  pressio,  a fungo  superficiei  durae 
matris  externae  insidente  effecta,  lamellam  ejus  internam  maxima 
parte  tantum  extensisset  et  solum  partiatim  devastasset.  Superficies 
durae  matris  externa,  cum  perscrutaretur,  a parte  anteriore  superficiei 

cerebralis  ossis  sphoenoidei,  a parte  orbitali  ossis  frontis  et  a parte 
dextra  ossis  ethmoidalis  soluta  apparuit.  Massa  puriformis,  semi- 
coagulata,  foetida  inter  duram  matrem  et  partes  cranii  supra  dictas 
jacuit.  Dura  mater  in  hoc  circuitu  in  fungum  ab  externa  lamina 
orientem  transmutata  est,  qui  in  diametro  horizontali  duas  pollices 
et  dimidiam,  in  verticali  vero  pollicem  unam  et  dimidiam  explet,  et 
pollicem  dimidiam  in  altitudine  maxima,  quae  parti  orbitali  ossis 
frontis  correspondet,  quo  destructio  cariosa  maxima  est  et  foramen 
cum  margine  dentato  in  cranii  cavum  ducens  in  se  continet. 

Fungus  durae  matris  texturam  fibrosam,  solidam  et  superficiem 
implanam  ostentat;  compositus  est  e granulis  rotundis,  solidis,  fibris 
transversalibus  intermixtis,  colore  griseo,  in  locis  nonnullis  in  badium 
et  flavidum  ineunte;  vasa  sanguifera  copiosa  adsunt,  undique  intime 
cum  dura  matre  conjunctus  est,  ab  ejus  externa  facie  cum  basi  lata 
prodiens;  superficies  ejus  interna  partiatim  tantum  devastata,  sed 
late  extensa,  maximam  fungi  retro  formati  partem  inducit. 

Apertura  cariosa  partis  orbitalis  ossis  frontis  quatuor  lineas  lata 
est;  juxta  eam  tres  particulae  osseae  valde  mobiles  sunt,  quae,  ab 
osse  penitus  solutae,  mechanice  tantum  figuntur.  Pars  tota  orbitalis 
ossis  frontis,  pars  anterior  superficiei  cerebralis  ossis  sphaenoidei, 
et  laminae  cribrosae  pars,  dextro  latere  cristae  sita,  asperitatem  et 
cariem  ostentant.  Apex  alae  minoris  ossis  phoenoidei  et  ipsa  carie 
perdita  est.  Sed  foramen  opticum,  nervus  opticus,  arteria  ophthalmica 
iisque  correspondens  durae  matris  pars,  sicuti  rima  orbitalis  superior 
et  partes  eam  percurrentes  incorruptae  sunt  inventae. 

Epie  risis. 

E decursu  morbi  elucet,  abscessum  orbitae  scrophulosum  initium 
morbi  fuisse,  cui  postea  caries  partis  orbitalis  ossis  frontis  accessit. 
Abscessus  extrorsuin  insufficiens  se  aperivit,  pus  igitur  retinebatur. 

Quod  cum  intumescentia  partium  mollium  in  orbita  sitarum  exoph- 
thalmum perficiebat.  Caries,  cui  primo  remedia  accomodata  nec 
interna  nec  externa  opponebantur,  se  extendens  tenuem  partem 
orbitalem  ossis  frontis  devastavit.  Sanies,  cujus  effluvium  partiatim 
coercitum  erat,  in  superficie  cranii  interna  sensim,  ut  caries  ipsa, 
se  extendebat.  Hac  in  parte  dura  mater  irritatione  et  inflammatione 
chronica  affecta  est;  hinc  fungus  durae  matris  exoriebatur.  Quibus 
sub  conditionibus  dolores  capitis,  vomitus  etc.  intrabant.  Serius 
tamen  fungus  interne  se  aperiebat,  quo  sanies  cerebri  superficiem 
attingeret  et  statum  soporosum  attingeret. 

Opera  praestantissima  de  fungo  capitis  ad  illustrandum  hunc 
morbum  ediderunt  Wenzel  j),  Walther 1 2  3),  Seerig  3),  Eck  4),  Eber- 
maier  5),  Chelius  6),  Blasius  7 8),  Ammon  s)  ; qui  viri  facta  communi- 
caverunt et  secundum  ea  divisionem  exposuerunt.  Beck  cel.  professor 
putat,  divisionem  adhuc  non  esse  expositam,  qua  fungus  durae  matris 
in  primarium  sive  essentialem  et  secundarium  carie  ossium  cranii 
productum  sit  distinguendus. 

In  hoc  casu  fungus  durae  matris  secundarius  symtomaticus  adfuit 
et  Beck  professor  plures  observavit  casus,  in  quibus  fungus  secun- 
darius a cranii  ossium  carie  ortus  erat,  nec  morbo  essentialiter  pro- 
prius adspici  potuit. 

1)  Joseph  und  Cari.  Wenzee  uber  die  schwammigen  Auswuchse  auf  der  liarten  Hirnhaut 
Mainz  1811. 

2)  Ueber  die  schwammigen  Auswuchse  der  harten  Hirnhaut.  Journal  fur  Chemie  und 
Augenheilkundc.  I.  Bd.  p.  55. 

3)  Nonnulla  de  fungi  durae  matris  origine  et  diagnosi.  Vratislaviae. 

4)  Kleiner  Beitrag  zu  der  Lehre  von  den  schwammigen  Auswiichsen  des  Schadels.  Journ. 
f.  Ch.  u.  Augenheilk.  Bd.  V,  St.  I.  p.  5. 

5)  Ueber  den  Schwamm  der  Schadelknochen  und  die  scliwammartigen  Auswuchse  der 
harten  Hirnhaut.  Diisseldorf  1829. 

6)  Zur  Lehre  von  den  schwammigen  Auswiichsen  der  harten  Hirnhaut  in  den  Schadel- 
knochen. Heidelberg  1831. 

7)  De  fungi  durae  matris  accuratiori  distinctione.  Hallae  1829. 

8)  De  fungo  capitis,  autore  Siefert.  Lipsiae  1833. 

Fortasse  mirandum  sit,  coecitatem  in  tam  extremo  morbi  stadio 
secutam  esse,  sed  causa  in  situ  partium  carie  affectarum  consistit. 
Posterior  orbitae  pars  morbo  caruit.  Destructio  durae  matris  usque 
ad  nervum  opticum  non  se  extendebat,  qui  sano  statu  fruebatur. 

Blasius  j)  exemplum  abscessus  cerebri  narat  et  ad  ossium  morbos 
una  cum  cerebri  abscessibus  existentes  attentionem  vertit.  In  exemplo 
a nobis  tradito  ossis  morbus  primarius,  hic  autem  cerebri  et  ejus 
membranarum  secundarius  est;  sicuti  otorrhoea  cerebralis  primaria 
et  consecutiva  distinguitur,  sic  suppurationes  cerebrales  carie  orbitae 
conjunctae  distingui  possunt. 

Causae,  quibus  exstirpatio  bulbi  efficiebatur,  hae  sunt: 

1)  Bulbus  oculi  functioni  perficiendae  haud  idoneus  fuit. 

2)  Bulbi  et  oculi  membranarum  intumescentia  puri  effluenti 
impedimentum  opponebat. 

3)  Cum  bulbus  antrorsum  propellebatur,  tensionem  nervorum 
et  irritationem  cerebri  auctam  intrare  necesse  erat. 

Utilitatem  exstirpationis  bulbi  apud  cariem  orbitae  absolute  ne- 
gare non  concedendum  est,  imprimis  cum  causis  supra  memoratis 
haec  adhuc  causa  accedat,  quod  tractatio  topica  peracta  bulbi  ex- 
stirpatione majore  cum  effectu  adhiberi  possit.  Tandem  exstirpatio 
manu  dextera  effecta  magnam  vim  corpori  inferre  non  valet. 

Observatio  secunda . 

C.  L.  F.  mense  Martio  anni  1831  in  Clinicum  chirurgicum 
hriburgense  ingressa  est.  Palpebrae  ejus  superiori  juxta  angulum 
externum  sub  orbitae  margine  superiore  insidebat  apertura  fistulosa, 
ab  excrescentia  carnosa  circumdata.  Magna  puris  sanguinolenti  copia 
effluebat.  Specillum  ei  immissum  parvam  partem  orbitae  superiorem 


1)  Cliniuch  chirurgiache  Beiueikungcn.  Halle  1832.  p.  7. 

et  exteriorem  denudatam,  nec  vero  asperam  aut  corrosam  mani- 
festavit. Os  denudatum  cavitatis  pus  secernentis  apicem  formavit. 
Haec  femina  quadraginta  annos  nata,  caeterum  perfecta  sanitate 
fruens,  de  doloribus  in  orbita  tantum  conquerebatur.  Attamen  cum 
onmi  munere  domestico  fungeretur,  in  Clinico  usque  ad  sanationem 
adsecutam  manere  noluit.  Ideoque  ad  observationem  medicam  et 
remedia  adhibenda  quotidie  huc  se  recipere  jussa  est.  De  mali  sui 
origine  haec  refert: 

Circa  ante  menses  quinque  passa  est  plures  ictus  in  capite  et 
aliisque  corporis  partibus,  ita,  ut  mente  capta  humi  prosterneretur. 
Mox  tamen  conscientia  rediit.  Fomenta  frigida  capiti  applicabantur. 
Nonnullis  post  diebus  aegrota  extra  lectum  morari  valebat,  et  omni 
observatione  medica  carebat.  Mensibus  duobus  post  laesionem  illatam 
dolores  vehementes,  qui  oculi  dextri  regionem  occupabant,  Ophthalmia 
et  tumor  suppurativus,  qui  tum  se  aperivit,  oriebantur.  Quibus 
malis  cura  medica  idonea  adhibita  est,  cum  femina  a forensibus 
medicis  auxilium  peteret,  dicens,  hoc  malum  a laesione  ante  duos 
menses  illata  originem  trahere.  Quae  curatio  in  usum  ducebatur, 
donec  femina  a medicis  curantibus  persuasa  in  Clinicum  venit. 

Cura,  quae  in  Clinico  applicabatur,  in  aperturae  praesentis  dila- 
tatione constabat;  acidum  phosphoricum  cum  infuso  Chamomillae 
injectum  est  et  turunda  parva  hoc  liquore  udata  imponebatur.  Interne 
aegrota  Phellandrium  aquaticum  cum  asa  foetida  sumebat.  Tribus 
hebdomadibus  praeteritis  denudatio  ossis  haud  amplius  animadver- 
tenda erat. 

Hinc  injectio  e decocto  salicis  et  turundae  in  eo  tinctae  appli- 
cabantur; remedia  interna  reposita  sunt.  Quo  gradu  sanatio  e canalis 
fundo  progrediebatur,  eo  turundae  minutae,  tandem  penitus  relictae 
sunt.  Aegrota  intra  duos  menses  et  dimidium  ad  sanationem,  nullo 
damno  remanente,  adducta  est. 

E p i c r i s i s. 

In  casu  supra  narrato  dignum  sit  memoratu,  sanationem  sino 
exfoliatione  secutam  esse.  Quod  causae  attinet,  nihil  certi  explorari 
potuit,  quamvis  haec  res  foro  medico  perscrutaretur.  A momento 
laesionis  illatae,  quam  inflammationem  et  suppurationem  excitasse 
aegrota  dicebat,  usque  ad  initium  inflammationis  fere  octo  hebdomades 
praeterlapsae  erant.  Intra  hoc  tempus  femina,  medicum  non  con- 
sultans, munere  domestico  fungebatur.  Cogitari  potest,  concussionem 
cranii  hanc  suppurationem  excitare  valuisse  et  talem  dispositionem 
effecisse,  ut  levis  causa  occasionalis , a femina  non  observata,  sicuti 
refrigeratio , inflammationem  et  suppurationem  producere  valeret. 
Intervallo  a laesione  oblata  usque  ad  initium  suppurationis,  obser 
vationi  medicae  maxima  parte  subtracto,  nexus  causalis  inter  lae- 
sionem et  suppurationem  consecutivam  non  certe  constituendus  est. 

Explicatio  Tabulam m . 


Tab.  I,  A.  Durae  matris  pars  anterior. 

B.  Nervus  opticus. 

C.  Arteria  ophthalmica. 

D.  Apertura  in  dura  matre,  devastatione  ulcerosa  producta. 
Tab.  II.  A.  Dura  mater  revoluta. 

B.  Fungus  durae  matris. 

C.  Apertura  ejusdem,  foramini  carioso  in  parte  orbitali 

ossis  frontis  correspondens. 

D.  Locus  cariosus  in  parte  orbitali  ossis  frontis. 

E-  Ala  minor  ossis  sphoenoidei  cariosa. 

F.  Particulae  osseae  ossis  frontis  solutae. 

